ไอเอ็นจีแนะทยอยซื้อLTF
ไอเอ็นจี มั่นใจหุ้นไทยโค้งสุดท้ายคึกคักรับเงินไหลเข้า แนะทยอยลงทุน LTFRMF ชูแวลูพลัส ปันผล หุ้นระยะยาวปีนี้แจก 32%
4 ต.ค. 2555

ไอเอ็นจี มั่นใจหุ้นไทยโค้งสุดท้ายคึกคักรับเงินไหลเข้า แนะทยอยลงทุน LTFRMF ชูแวลูพลัส ปันผล หุ้นระยะยาวปีนี้แจก 32% 
นายจุมพล สายมาลา ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ไอเอ็นจี (ประเทศไทย) เปิดเผยว่า ทิศทางตลาดหุ้นไทยในไตรมาส 4 จะคึกคักขึ้น เนื่องจากมีเงินทุนไหลเข้า โดยสำนักวิจัยบางแห่งได้ปรับเป้าดัชนีราคาหุ้นจากระดับ 1,300 จุด เป็น 1,400 จุด นักลงทุนที่จะเข้าลงทุนในกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) อาจต้องทยอยลงทุนในจังหวะที่หุ้นยังไม่ได้ปรับตัวเพิ่มขึ้นไปมากนัก
สำหรับผลดำเนินงานกองทุน LTF และ RMF ของบริษัทยังสร้างผลตอบแทนที่ดี ตั้งแต่ต้นปีถึงวันที่ 28 ก.ย. 2555 กองทุนเปิด ไอเอ็นจี ไทย แวลูพลัส ปันผล หุ้นระยะยาว ผลตอบแทน 32.58% สูงกว่าดัชนีหุ้นที่ให้ผลตอบแทน 26.67% ผลตอบแทนย้อนหลัง 3 ปี ตามประมาณการระยะเวลาการลงทุนของ LTF อยู่ที่ 87.76% สูงกว่าดัชนีให้ผลตอบแทน 79.25% 
กองทุนเปิด ไอเอ็นจี ไทย บรรษัทภิบาล หุ้นระยะยาว มีผลตอบแทนตั้งแต่ต้นปีอยู่ที่ 29.07% และระยะเวลา 3 ปี อยู่ที่ 84.07% ขณะที่กองทุนเปิดไอเอ็นจี ไทย Big Cap ปันผล หุ้นระยะยาว ผลตอบแทนตั้งแต่ต้นปีอยู่ที่ 29.35% ย้อนหลัง 3 ปี อยู่ที่ 84.36% กองทุนเปิดไอเอ็นจีไทย 70/30 ปันผล หุ้นระยะยาว ผลตอบแทนตั้งแต่ต้นปีอยู่ที่ 19.43% ย้อนหลัง 3 ปี อยู่ที่ 53.83% ส่วนกองทุนเปิด ไอเอ็นจี ไทย หุ้นทุน เพื่อการเลี้ยงชีพ มีผลตอบแทนตั้งแต่ต้นปีอยู่ที่ 29.79% 
สำหรับปีนี้บริษัทจัดแคมเปญ ING LTF &amp;RMF Money Cash Back ซึ่งนักลงทุนที่ซื้อ LTF และ RMF ระหว่างวันที่ 1 ก.ย.28 ธ.ค. 2555 ยอดสะสมทุก 5 หมื่นบาท รับเงินสด 250 บาท